Dzedri
Dzedri (agrāk arī Dzedruciems) ir ciems Talsu novada Ķūļciema pagastā. Izvietojusies pagasta austrumdaļā Dzedrupes krastos netālu no tās ietekas Engures ezerā autoceļu V1376 un V1373 krustojumā 2,7 km no pagasta centra Ķūļciema, 31 km no novada centra Talsiem un 88 km no Rīgas. Apdzīvotā vieta veidojusies kā zvejniekciems uz Nurmuižas muižai piederošās zemes. No 1945. līdz 1951. gadam Dzedru ciema padomes centrs. Dzedru luterāņu baznīca (celta 1934.—1937. gados) ir valsts nozīmes arhitektūras piemineklis.